Tolong jelaskan mengenai Honda Cub dalam bahasa melayu

Honda Cub (Tulisan Jawi: هوندا كوب) juga dikenali sebagai C100, 50, Super Cub, C50, C70, C90, C100EX, dan Passport, merupakan motosikal kapcai keluaran Honda dengan enjin empat lejang silinder tunggal, dengan sesaran enjin antara 49 hingga 109 cc. Ia terus dikeluarkan sejak tahun 1958, dengan jumlah pengeluaran melebihi 60 juta pada tahun 2008, menjadikan Honda Cub sebagai kenderaan bermotor paling banyak dikeluarkan dalam sejarah. Di Malaysia sahaja lebih 2 juta Honda Cub telah terjual sejak ia mula dibawa masuk oleh Boon Siew Honda. Kempen pengiklanan Cub di Amerika Syarikat iaitu "You meet the nicest people on a Honda" (Anda bertemu orang paling budiman menaiki Honda), meninggalkan impak berterusan terhadap imej Honda dan tanggapan orang Amerika terhadap penunggang motosikal, serta dianggap satu kajian kes yang klasik dalam bidang pemasaran.